ANTIDOPINGOVÁ AGENTÚRA 
      SLOVENSKEJ REPUBLIKY	

SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno:				Žaneta
Priezvisko:			CSÁDEROVÁ	Titul:Mgr., PhD.
Funkcia:			riaditeľ 
Znalosť jazykov:		anglický, rusky
Názov organizácie:		Antidopingová agentúra SR (SADA)
Adresa:			Hanulova 5/C, 841 01 Bratislava 

Meno:				Ľubomír
Priezvisko:			GULÁN			Titul:MUDr.
Funkcia:			manažér pre vzdelávanie
Znalosť jazykov:		anglický, nemecký, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Rakúsko
Mesto:				Viedeň
Termín:			24. september 2015
Prijímajúca organizácia:	Nationale Anti-Doping Agentur Austria GmbH, Austria
Adresa:			Rennweg 46-50, 1030 Wien

Účel cesty:	BILATERÁLNE EXPERTNÉ STRETNUTIE
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum / čas:	24. september 2015/ 10:00 hod. - 16:00 bilaterálne stretnutie so zástupcami NADA Austria

Navštívená organizácia:	NADA Austria, GmbH.

Kontaktované osoby:	zamestnanci NADA Austria

4.	PRIEBEH 

Na začiatku pracovného dňa nás Dr. Cepic privítal v priestoroch agentúry a predstavil nám všetkých prítomných zamestnancov.  Následne sme sa presunuli do zasadacej miestnosti, kde postupne jednotliví pracovníci NADA a riaditeľka SADA predstavili svoju činnosť. Prezentácie boli formou PPT a ku každej časti sme mali možnosť diskutovať.

Testovanie - Mag. Michael Mader, Leiter Dopingkontrollsystem -  NADA Austria už niekoľko rokov používa ADAMS na cielené testovanie a monitorovací program športovcov pri vytváraní biologických krvných pasov. V súčasnosti s agentúrou spolupracuje 120 komisárov, z toho 23 lekárov vykonávajúcich krvné odbery a sú viac-menej rovnomerne distribuovaní po celom území Rakúska. V roku 2014 bolo odobratých 2638 vzoriek, z toho 624 bola krv. Mimosúťažných kontrol bolo 1246 odberov moču a 462 krvných vzoriek v národnom testovacom programe.

Vzdelávanie - Mag. Dr. David Müller, Leiter Information & Prävention, Qualitätsmanager, Medizinischer Bereich - Rakúsko už viac rokov využíva platformu firmy Triagonal na e-learning, pre športovcov je k dispozícii mobilná aplikácia na identifikáciu liekov, ktorej databáza obsahuje viac ako 10000 položiek a je pravidelne aktualizovaná.

Právo - Mag. Alexander Sammer, Leiter Recht – Bol nám predstavený rakúsky právny systém, kde je v platnosti spolkový zákon „Anti-Doping Bundesgesetz“ (ADBG) z roku 2007, novelizovaný od 1. januára 2015. Taktiež sme sa dozvedeli o implementácii nového kódexu do praxe a spôsoboch, akými sú kontrolované športové zväzy ohľadne prijatia nových pravidiel.

5.	PRÍNOS 

Poznatky z pracovného stretnutia predstavujú progresívnu a vysoko efektívnu koordinačnú, informačnú a dokumentačnú bázu pre rozvoj vzdelávacieho a antidopingového programu ADA SR.  Predmetná komunikácia a poznatky sú priebežne uplatňované v rámci Národného antidopingového programu a využité v bezprostrednej riadiacej praxi, v legislatívnom procese, v antidopingovej regulácii, v domácej a medzinárodnej spolupráci, ako aj pri zverejňovaní a popularizácii antidopingových opatrení.

6.	ODPORÚČANÉ ZÁVERY

ZÁVERY A RELEVANTNÉ ODPORÚČANIA

ADA SR vykonáva svoju činnosť v súlade s celosvetovo platnými pravidlami a spolupráca s ostanými národnými antidopingovými organizáciami je prínosná najmä kvôli získavaniu „know-how“. V tomto zmysle bude nadväzne:   

-	pokračovať v  zavádzaní nových pravidiel súvisiacich s Kódexom 2015 a najnovších postupov v plánovaní testovania,
-	pokračovať vo vzdelávaní s použitím elektronických médií,
-	iniciovať zmeny smerom ku športovým zväzom s ohľadom na nový zákon a Kódex 2015.

7.	SPÔSOB ZVEREJNENIA SPRÁVY 

Správa je zverejnená na webovej stránke www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu.

Bratislava, 5.10.2015

Vypracovali: 	Žaneta Csáderová,  Ľubomír Gulán

Súhlasíme so zverejnením správy na webovej stránke Antidopingovej agentúry SR.

Správu schválil: 	Mgr. Norbert Molnár
			vedúci služobného úradu